02018R0161 — SL — 01.01.2021 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

DELEGIRANA UREDBA KOMISIJE (EU) 2018/161

z dne 23. oktobra 2017

o izjemi de minimis za obveznost iztovarjanja pri ribolovu nekaterih malih pelagičnih vrst v Sredozemskem morju







Člen 1

Predmet urejanja in področje uporabe

Ta uredba določa izjemo de minimis od obveznosti iztovarjanja za vrste, za katere velja najmanjša velikost pri ribolovu malih pelagičnih vrst s pelagičnimi vlečnimi mrežami in/ali z zapornimi plavaricami v Sredozemskem morju (ribolov sardona, sardele, skuše in šura).

Člen 2

Opredelitev pojmov

V tej uredbi se uporabljajo naslednje opredelitve pojmov:

(a) „vrsta, za katero velja najmanjša velikost“ pomeni katero koli vrsto iz Priloge III k Uredbi (ES) št. 1967/2006;

(b) „Sredozemsko morje“ pomeni morske vode Sredozemlja vzhodno od črte 5° 36′ zahodne zemljepisne dolžine;

(c) „geografsko podobmočje GFCM“ pomeni geografsko podobmočje Generalne komisije za ribištvo v Sredozemlju (GFCM), kot je opredeljeno v Prilogi I k Uredbi (EU) št. 1343/2011 Evropskega parlamenta in Sveta ( 1 );

(d) „zahodno Sredozemsko morje“ pomeni geografska podobmočja GFCM 1, 2, 5, 6, 7, 8, 9, 10, 11.1, 11.2 in 12;

(e) „jugovzhodno Sredozemsko morje“ pomeni geografska podobmočja GFCM 15, 16, 19, 20, 22, 23 in 25;

(f) „Jadransko morje“ pomeni geografski podobmočji GFCM 17 in 18;

(g) „južno Jadransko in Jonsko morje“ pomenita geografska podobmočja GFCM 18, 19 in 20;

(h) „otok Malta in jug Sicilije“ pomenita geografski podobmočji GFCM 15 in 16;

(i) „Egejsko morje in otok Kreta“ pomenita geografski podobmočji GFCM 22 in 23.

Člen 3

Izjema de minimis

1. Pri ribolovu malih pelagičnih vrst s pelagičnimi vlečnimi mrežami in z zapornimi plavaricami, kot je določeno v prilogah I, II, III, se lahko zavrže do 5 % skupnega letnega ulova katere koli vrste, za katero velja najmanjša velikost.

2. Pri ribolovu malih pelagičnih vrst z zapornimi plavaricami, kot je določeno v prilogah IV, V in VI, se lahko zavrže do 3 % skupnega letnega ulova katere koli vrste, za katero velja najmanjša velikost.

3. Odstavka 1 in 2 tega člena se uporabljata z odstopanjem od člena 15(1) Uredbe (EU) št. 1380/2013.

Člen 4

Začetek veljavnosti

Ta uredba začne veljati 1. januarja 2018.

▼M1

Uporablja se do 31. decembra 2023.

▼B

Ta uredba je v celoti zavezujoča in se neposredno uporablja v vseh državah članicah.









PRILOGA I

Ribolov malih pelagičnih vrst v zahodnem Sredozemskem morju







Geografska podobmočja GFCM Koda orodja Ribolovno orodje Ciljne vrste 1, 2, 5, 6, 7, 8, 9, 10, 11.1, 11.2 in 12 OTM, PTM pelagična vlečna mreža sardon, sardela, skuša in šur 1, 2, 5, 6, 7, 8, 9, 10, 11.1, 11. 2 in 12 PS zaporna plavarica sardon, sardela, skuša in šur









PRILOGA II

Ribolov malih pelagičnih vrst v jugovzhodnem Sredozemskem morju







Geografska podobmočja GFCM Koda orodja Ribolovno orodje Ciljne vrste 15, 16, 19, 20, 22, 23 in 25 OTM, PTM pelagična vlečna mreža sardon, sardela, skuša in šur 25 PS zaporna plavarica sardon, sardela, skuša in šur









PRILOGA III

Ribolov malih pelagičnih vrst v Jadranskem morju







Geografska podobmočja GFCM Koda orodja Ribolovno orodje Ciljne vrste 17 in 18 OTM, PTM pelagična vlečna mreža sardon, sardela, skuša in šur 17 PS zaporna plavarica sardon, sardela, skuša in šur









PRILOGA IV

Ribolov malih pelagičnih vrst na otoku Malta in jugu Sicilije







Geografska podobmočja GFCM Koda orodja Ribolovno orodje Ciljne vrste 15 in 16 PS zaporna plavarica sardon, sardela, skuša in šur









PRILOGA V

Ribolov malih pelagičnih vrst v Egejskem morju in na otoku Kreta







Geografska podobmočja GFCM Koda orodja Ribolovno orodje Ciljne vrste 22 in 23 PS zaporna plavarica sardon, sardela, skuša in šur









PRILOGA VI

Ribolov malih pelagičnih vrst v južnem Jadranskem in Jonskem morju







Geografska podobmočja GFCM Koda orodja Ribolovno orodje Ciljne vrste 18, 19 in 20 PS zaporna plavarica sardon, sardela, skuša in šur